U-I-220/11
Natisni
Opravilna št.:
U-I-220/11
Datum odločitve:
3. 5. 2012
ECLI:
ECLI:SI:USRS:2012:U.I.220.11
Akt:
Zakon o pravdnem postopku (Uradni list RS, št. 73/07 - uradno prečiščeno besedilo in 45/08) (ZPP), 146.a čl.
Izrek:
Pobuda za začetek postopka za oceno ustavnosti 146.a člena Zakona o pravdnem postopku (Uradni list RS, št. 73/07 - uradno prečiščeno besedilo in 45/08) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Vseslovensko združenje malih delničarjev, Ljubljana
Datum vloge:
19. 10. 2011
Vrsta odločitve:
sklep
Vrsta rešitve:
zavrženje
Dokument:
US29750
Dokument v PDF obliki:
U-I-220-11.pdf
137 KB
Prenesite datoteko
U-I-220/11-3
3. 5. 2012
SKLEP
Ustavno sodišče je v postopku za preizkus pobude zavoda Vseslovensko združenje malih delničarjev, Ljubljana, ki ga zastopa predsednik mag. Kristjan Verbič, na seji 3. maja 2012
sklenilo:
Pobuda za začetek postopka za oceno ustavnosti 146.a člena Zakona o pravdnem postopku (Uradni list RS, št. 73/07 - uradno prečiščeno besedilo in 45/08) se zavrže.
OBRAZLOŽITEV
1. Pobudnik izpodbija predpis, naveden v izreku tega sklepa . Ta stranki nalaga, da mora založiti za stroške prevoda vloge in prilog, kadar je treba te vročiti v tujino v tujem jeziku. Za primer pa, če stranka ne ravna tako, določa fikcijo umika vloge. Pobudnik zatrjuje, da je določba v neskladju z 11. in 62. členom Ustave. Navaja, da je sprožil sodni postopek zoper tujo pravno osebo, okrožno sodišče pa mu je s sklepom, ki ga prilaga pobudi, naložilo, naj predloži overjen prevod več listin, sicer bo njegov predlog zavrglo.
2. Pobudo za začetek postopka za oceno ustavnosti lahko da, kdor izkaže pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijana procesna norma ne učinkuje neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07, in OdlUS XVI, 82). Iz razlogov, navedenih v citiranem sklepu, pobudnik ne izkazuje pravnega interesa za oceno ustavnosti izpodbijane določbe. Zato je Ustavno sodišče njegovo pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik dr. Ernest Petrič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, mag. Miroslav Mozetič, Jasna Pogačar, dr. Jadranka Sovdat in Jan Zobec. Sklep je sprejelo soglasno.
dr. Ernest Petrič
Predsednik
zanj
mag. Miroslav Mozetič
Podpredsednik